《读后汉逸人传二首》
唐代·张谓

子陵没已久，读史思其贤。谁谓颍阳人，千秋如比肩。

尝闻汉皇帝，曾是旷周旋。名位苟无心，对君犹可眠。

东过富春渚，乐此佳山川。夜卧松下月，朝看江上烟。

钓时如有待，钓罢应忘筌。生事在林壑，悠悠经暮年。

于今七里濑，遗迹尚依然。高台竟寂寞，流水空潺湲。

庞公南郡人，家在襄阳里。何处偏来往，襄阳东陂是。

誓将业田种，终得保妻子。何言二千石，乃欲劝吾仕。

鹳鹊巢茂林，鼋鼍穴深水。万物从所欲，吾心亦如此。

不见鹿门山，朝朝白云起。采药复采樵，优游终暮齿。

作者简介：张谓（生卒年不详）， 字正言，河内（今河南沁阳市）人，唐朝诗人，《早梅》的作者，排行十四，唐代。生平散见《唐诗纪事》卷二五、《唐才子传》卷四。其诗辞精意深，讲究格律，诗风清正，多饮宴送别之作。代表作有《早梅》《邵陵作》《送裴侍御归上都》等，其中以《早梅》为最著名，《唐诗三百首》各选本多有辑录。“不知近水花先发，疑是经冬雪未消”，疑白梅作雪，写得很有新意，趣味盎然。诗一卷。